Аполон Григориев
Комета

Превод от руски: Иванка Павлова, —

chitanka.info

В безброя от звезди, отмерено и стройно

изгрели на напев старинен с точността

и път определен извършващи спокойно,

описвайки сама неправилна черта,

изпълнена с раздор развихрена комета,

на спор необуздан от силите обзета,

заплашваща така на другите звезди

чрез своя огнен път и устрем да вреди,

от смута общ дори за миг не би се спряла,

когато се руши хармонията… Тя,

сред този строен кръг внезапно засияла —

несъвършена бе, когато тук влетя, —

върви по своя път в борба, в преодоляване:

очистване цели, цели самосъздаване.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.